Een dood, meer as 1 000 dakloos ná Kaapstad-brandeArgieffoto (Foto: SABC) Een persoon is dood en meer as ŉ duisend mense is dakloos gelaat ná ŉ aantal brande die afgelope naweek in informele nedersettings in Kaapstad. “ŉ 29-jarige man is Saterdag in die vroeë oggendure in ŉ brand dood in Nomzamo in die Strand,” het Wilfred Solomons-Johannes, waarnemende hoof van die Kaapstadse nooddienssentrum, Sondag gesê. Altesaam 22 mense, insluitend nege kinders, is in hierdie geval dakloos gelaat nadat sewe huise vernietig is. Intussen is 1 300 mense in Vishoek die naweek dakloos gelaat ná ŉ brand Vrydag by die Masiphumelele informele nedersetting uitgebreek het. Meer as 250 huise is vernietig. Daar is ook brande in Khayelitsha, Goodwood en by die Pholile Park-informele nedersetting in Llwandle in die Strand aangemeld. Die sentrum het kos, klere, toiletware en komberse aan die slagoffers gebied. “Die plaaslike owerhede sal die brande ondersoek,” het Solomons-Johannes gesê. -SAPA